Ötkende belgili boksşı Qanat Islam Almatıda kezekti jekpe-jegin ötkizdi. Bwl kezdesudi jekpe-jek deuge kelse, ärine. Öytkeni, jwrt jekpe-jek körgen joq. Şarşı alañğa şıqqan sätten twp-tura 14 sekunt ötkende dominikandıq qarsılası qwlaştap wrğan jalğız soqqıdan swlap tüsti. Sereyip biraz jattı. Därigerlik kömek te körsetildi.
Boks keşi Almatıdağı Baluan Şolaq atındağı sport sarayında ötti. Qazaqstandıq boksşı Qanat Islam (26-0,21KO) men onıñ dominikandıq qarsılası Hulio de Hesustiñ (27-2,25KO) kezdesui keştiñ bastı jekpe-jegi edi. Ay bwrın jarnaması jasalıp, jwrt asığa kütken kezdesu osılayşa bastalmay jatıp ayaqtaldı. Söytip, Qanat Islam orta salmaqtağı WBO Inter-Continental beldigin taqtı.
Aytpaqşı, bwl Qanat Islamnıñ eki jıldıq üzilisten keyingi şarşı alañğa alğaş şığuı edi. Onıñ qarsılası öz elinen sırtqa şıqpaptı demeseñiz, nätijesi tım tömen sportşı emes. 28 kezdesu ötkizgen. Onıñ 27-inde jeñgen. Tipti 25-in nokautpen jeñipti.
Alayda, Qanat Islamnıñ bwl jolğı kezdesui – onıñ eki jıldıq üzilisten keyingi qarım-quatın, mümkindigin körsete alğan joq. Sebebi, jekpe-jek ötken joq. Jalğız soqqı. Joyqın nokaut – Qanat Islamnıñ barlıq pontencialın körsetuge jetkiliksiz degen auandağı pikirler äleumettik jelide köptep aytıldı. Osı rette biz Qanat Islamnıñ osı jolğı kezdesuine qatıstı belgili sport jurnalisi Ruslan Medelbekpen äñgimelesken edik...
Ruslan Medelbek:
-Negizi Qanat bwl jekpe-jekte özin tolıq körsete alğan joq. Qarsılası kezdesuge dayın bolmadı. Bilet alıp, bastı jekpe-jekti, Qanattıñ jekpe-jegin köruge kelgen körermenderge obal boldı. Öytkeni olar eşteñe körgen joq. Käsipqoy boks bir jağınan – şou. Al Qanat kelgen adamdar men teleefir aldında şou jasauı kerek edi.
Ekinşiden, bwl boksşı Qanattıñ deñgeyi emes. Bir jağınan kelisip ülgerngeni de osı boluı mümkin. Sebebi, qazir Qanat üşin basqa qarsılastarmen kelisu öte qiın. Sebebi, kez kelgen boksşı perspektiva izdeydi. Aqırı jekpe-jek ötkizgennen keyin reyting nemese bedel alıp keletin qarsılastarğa män beredi. Al Qanat jaraqatına baylanıstı 1,5-2 jıl uaqıtın öktizip aldı
Aşığın aytu kerek, Qanattıñ Qazaqstanğa kelgendegi negizgi ümiti aqtalmadı. Ol Olimpiada oyındarına qatısu edi. Ekinşiden, onıñ promouteri öte sätsiz tañdaldı. Latın Amerikası elderinen şıqqan, AQŞ-ta bazası bar. Ökinişke oray bwl promouterlik kompaniyanıñ bedeli asa joğarı deuge kelmeydi. Sebebi, çempion şığarğanın estimedik. Sondıqtan bwl Qanatqa baspaldaq boluı kerek edi. Bir-eki jıl jwmıs istep, bedeli bolıp twrğan kezde basqa promouterlik kompaniyağa auısıp ketui kerek edi.
Qanatıñ komandalastarı sın aytqandarğa, «äy, bwlar otırıp alıp ayta beredi» deui mümkin. Biraq, osı jolğı jekpe-jekten bayqağanımızday halıqta anau aytqan ajiotaj bolğan joq. Sebebi, Qanat halıqtıñ esinen şığa bastağan eken. Osığan deyingi jekpe-jekterinde qattı ajiotaj bolıp edi. Osı jolı ajiotaj bolğan joq. Ajiotajdıñ özi jañağı sıni pikirler ğoy. «Ne bolıp ketti, özi» degen äñgimeler ğana.
Qanat Olimpiadanıñ qola jüldegeri. Olimpiadanıñ qola jüldesin alu kez kelgen boksşınıñ qolınan kelmeydi. Öte täjirbieli. Käsipqoy bokstıñ narığın, äuesqoy bokstıñ qır-sırın biletin adam. Endi şäkirt tärbielese dwrıs bolar edi. Sol şäkirtteri arqılı Olimpiada altınına, käsipqoy boks çempiondığına wmtılsa dwrıs. Bwl şınayı tilek. Öytkeni öte qiın boladı. Käsipqoy boks ayamaydı. Çempiondıq belbeu alu üşin Qanatqa 2019 jıl bitpey jatıp tağı 3-4 kezdesu ötkizu kerek. Sol kezde ğana Qanatta 2020 jılı mıqtı-mıqtı qarsılastar aluğa mümkindik boladı. Ol üşin biıl kem degende 3-4 kezdesu ötkizu kerek. Ol öte qiın. Al birden çempiondıq ataq üşin Qanatpen kezdesuge Al'vares, Djeykobstardıñ kelise saluı ekitalay.
Qanatta, aşığın aytayıq, käsipqoy boksta qanday da bir jetistikke jetui qiın. Bwl - meniñ oyım. Eger erteñ «Kanelomen» kezdesetin bolsa, jeñui qiın. Biraq bwl Qanat älsiz degendi bildirmeydi. Öte täjiribeli, jas boksşılarğa bereri köp. Tipti onı wlttıq qwramağa keñesşi etip şaqırsa da wtımdı bolar edi...
Abai.kz